**ZÁPISNICA**

**z ustanovujúceho zasadnutia Rady školy pri SSOŠ, Saleziánska 18, Žilina**

Účasť: podľa prezenčnej listiny, *Príloha č. 1*

Termín konania: 27. 9. 2022

Miesto konania: Súkromná stredná odborná škola, Saleziánska 18, Žilina

Program:
1. Otvorenie

2. Členovia Rady školy
3. Oboznámenie členov Rady školy so Štatútom Rady školy a jeho schválenie
4. Oboznámenie s návrhom školského poriadku pre šk. rok 2022/2023

5. Oboznámenie so ŠkVP – 6341 M škola podnikania - Ekonomika, právo a podnikanie, jeho prerokovanie a schválenie

6. Oboznámenie so ŠkVP študijného odboru 2569 M – Informačné a digitálne technológie

7. Návrh počtu tried a počet žiakov na šk. rok 2023/2024

8. Spolupráca s firmami a organizáciami v oblasti praxe, informatizácie a tiež sponzorstva pre školu

9. Oboznámenie so zmenami v pedagogickom zbore, oboznámenie sa so školským poriadkom, školským rozvrhom, *Príloha č. 2*, koncepciou rozvoja školy, *Príloha č. 3*, školským parlamentom

10. Oboznámenie a schválenie Plánu práce školy na šk. rok 2022/2023

11. Oboznámenie sa s príspevkom na ZRŠ, školné, návrh rozpočtu

12. Odborná prax žiakov
13. Diskusia

Zápis o priebehu:

Ad 1

Zasadnutie otvorila predsedkyňa Rady školy Ing. Katarína Harantová. Privítala prítomných a oboznámila ich s programom zasadnutia. Všetci prítomní s programom súhlasili.

Ad 2

Členov Rady školy vrátane predsedkyne máme na škole 7, z toho sú 3 zamestnancami školy, 3 sú externí členovia a 1 je žiak školy. Žiačka – členka Rady školy Martinka Štefúnová úspešne ukončila štúdium na škole, na základe čoho a zvolil nový člen, ktorým je Richard Krajčík z druhého ročníka.

Ad 3

Členovia Rady školy boli oboznámení so Štatútom Rady školy, ktorý bol prijatý a schválený. Ak by sa počas školského roku vyskytli skutočnosti, ktoré by viedli k jeho úprave, upraví sa dodatkom.

Ad 4

Členovia Rady školy boli oboznámení so školským a štipendijným poriadkom pre šk. rok 2022/2023, ktorý bol prerokovaný a schválený a neboli vznesené žiadne pripomienky. Školský poriadok pre aktuálny rok je k nahliadnutiu u riaditeľa školy, triednych učiteľov.

Ad 5

Členovia Rady školy boli oboznámení so ŠkVP – Ekonomika, právo a podnikanie, pričom bol odsúhlasený a schválený, neboli vznesené žiadne pripomienky. Pre tento študijný odbor vedieme poslednú triedu štvrtákov.

Ad 6

Členovia Rady školy boli oboznámení so ŠkVP študijného programu 2569 M Informačné a digitálne technológie, obsahovo nenastala žiadna zmena, iba vybrané predmety sa rozdelili na dve skupiny žiakov. Uvedená úprava vychádza z podnetu vyučujúcich daných predmetov. Uvedený ŠkVP bol odsúhlasený a schválený, neboli vznesené žiadne pripomienky. V ŠkVP boli upravené kľúčové kompetencie žiakov, ktorých úprava vyplýva z Dodatku č. 5, ktorým sa mení ŠVP pre odborné vzdelávanie a prípravu, skupinu študijných odborov 25 Informačné a komunikačné technológie (uvedené tiež v PK), schváleného Ministerstvom školstva, vedy, výskumu a športu pod číslom 2012/9630:39-A2220 s účinnosťou od 1: septembra 2022 začínajúc prvým ročníkom.

Ad 7

Členovia Rady školy boli oboznámení s návrhom štyroch tried pre šk. rok 2022/2023. Pričom v každom ročníku je len jedna trieda. Informačné a digitálne technológie: prvý ročník – 31 žiakov, druhý ročník – 29 žiakov, tretí ročník – 28 žiakov. Škola podnikania: štvrtý ročník – 21 žiakov. Na pedagogickej rade bol navrhnutý predbežný počet žiakov do šk. roku 2023/2024 a to 50 žiakov, teda dve triedy prvákov. Návrh počtu tried a návrh počtu žiakov bol odsúhlasený a schválený.

Ad 8

Členovia Rady školy boli oboznámení o rozbiehajúcej sa spolupráci medzi našou školou a Fakultou humanitných vied Žilinskej univerzity v Žiline. Bolo podpísané memorandum o spolupráci v súvislosti s odbornou praxou študentov vysokej školy.

Ad 9

Členovia Rady školy boli informovaní o  členoch pedagogického zboru, vrátane nového člena Ing. Jána Šumského, ktorý bude vyučovať odborný predmet Databázové systémy v treťom ročníku.

Členovia Rady školy boli oboznámení s návrhom školského poriadku podľa §153 školského zákona. Návrh odsúhlasili a schválili bez pripomienok.

Ďalej boli členovia oboznámení s rozvrhom hodín pre jednotlivé ročníky a vyučujúcich. Pričom prvá hodina sa začína 7:30h, žiaci majú väčšiu prestávku v čase od 9:55h do 10:15h a obedňajšiu prestávku v čase od 11:50h do 12:25h. Prvý platný rozvrh bol vygenerovaný 24. augusta 2022, neskôr bol upravený, dňa 19.9. 2022 na základe dohody medzi Strednou odbornou školou sv. Jozefa Robotníka a našou školou. Zmeny nastali v posune prestávok, viď. *Príloha č. 2.* Členovia odsúhlasili platný rozvrh hodín, pričom v prípade nepredvídateľnej situácie je možnosť jeho zmeny. Školský rozvrh je zverejnený na stránke školy: ssosza.edupage.org

Členovia boli oboznámení s koncepciou rozvoja školy do r. 2026, ktorá je súčasťou *Prílohy č. 3.*

Členovia boli oboznámení s predsedom školského parlamentu, ktorý bol zvolený hlasovaním s nadpolovičnou väčšinou. Predseda školského parlamentu pre šk. rok 2022/2023 je Šimon Kopij, žiak druhého ročníka. Ostatní členovia: podpredseda Viktória Trúliková, žiačka štvrtého ročníka, grafik Peter Kašík, žiak tretieho ročníka, fotografka Petra Halková, žiačka štvrtého ročníka, fotograf Richard Krajčík, žiak druhého ročníka, nástenkárky Simonka Gašparová, Zuzana Palčeková, žiačky tretieho ročníka, vedúce výboru pre pohodu v škole Monika Trnková, Adela Romančíková, žiačky štvrtého ročníka. Nominanti do školského parlamentu z prvého ročníka: Slávka Trunkvalterová, Timur Málik, Matúš Hrtánek, Matúš Klieštik.

Ad 10

Členovia Rady školy boli oboznámení s plánom práce školy na šk. rok 2022/2023, ktorý bol zároveň aj schválený. Uvedený dokument je k nahliadnutiu u riaditeľky školy.

Ad 11

Členovia Rady školy boli informovaní, o výške príspevku na ZRŠ, ktorý bol schválený a odsúhlasený na plenárnom rodičovskom združení (27.9. 2022) vo výške 25 €. Školné pre školu podnikania bolo odsúhlasené a schválené v nezmenenej výške 20 €/mesiac a pre informačné a digitálne technológie bolo odsúhlasené a schválené vo výške 59 €/mesiac. Uvedená výška sa môže zmeniť v súvislosti s energetickou krízou. Návrh rozpočtu školy pre šk. rok 2022/2023 je k nahliadnutiu u pani riaditeľky, pri zasadnutí bol odsúhlasený a schválený.

Ad 12

Členovia Rady školy boli informovaní o termínoch odbornej praxe:

* prax žiakov štvrtého ročníka od 3. októbra 2022
* prax žiakov tretieho ročníka od 22. mája 2023

Ad 13

Diskusia bola zameraná najmä na rozvoj spolupráce medzi našou školu a Fakultou riadenia a informatiky v Žiline a Fakultou elektrotechniky a informačných technológií. Spolupráca je zameraná najmä na odbornú prax žiakov tretieho ročníka, ktorá by sa mala uskutočniť v termíne od 22. mája 2023. Dňa 7. septembra sa konala opravná PČOZ MS pre žiakov štvrtého ročníka – Labudová, Komadová, Pečalka. Výsledok PČOZ MS: Komadová: dobrý, Labudová: dobrý, Pečalka: dostatočný. Od šk. roku 2022/2023 bola zriadená Sekcia odborných ekonomických predmetov, čím nahradila odbornú PK. Sekciu odborných predmetov vedie aj naďalej Ing. Katarína Harantová. V štádiu riešenia je zabezpečiť nové priestory školy. Besedy, exkurzie, súťaže si vedú jednotlivý vyučujúci za svoj predmet. Celoškolské akcie sa pripravujú operatívne, podľa potrieb školy.

Zasadnutie Rady školy ukončila a prítomným za účasť poďakovala predsedkyňa Rady školy Ing. Katarína Harantová.

V Žiline: 27. 9. 2022

Ing. Katarína Harantová

 predseda RŠ